Na osnovu člana 36. stav 4, člana 175. stav 1. i člana 192. Zakona o radu ("Sl. glasnik RS", br. 24/2005, 61/2005, 54/2009, 32/2013, 75/2014, 13/2017 - odluka US, 113/2017 i 95/2018, dalje: Zakon), Poslodavac (Naziv poslodavca, MB, PIB, Adresa) koga zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (odgovorno lice poslodavca), dana \_\_\_. \_\_\_\_.20\_\_\_\_. godine donosi sledeće :

**REŠENJE O PRESTANKU RADNOG ODNOSA ZBOG OTKAZA UGOVORA O RADU OD STRANE POSLODAVCA DANOM ISTEKA ROKA ZA KOJI JE UGOVOREN PROBNI RAD**

1. Zaposlenom \_\_\_\_\_\_\_\_\_\_\_\_\_\_\_\_\_ (Ime i prezime zaposlenog) jmbg \_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa zaposlenog) na poslovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv radnog mesta zaposlenog) koji se nalazi na probnom radu otkazuje se ugovor o radu broj \_\_\_\_\_\_\_\_\_ od \_\_\_\_.\_\_\_\_.20\_\_\_. godine i imenovanom prestaje radni odnos danom isteka roka određenog ugovorom o radu, odnosno zaključno sa\_\_\_\_.\_\_\_\_.20\_\_\_\_. godine, zbog toga što zaposleni za vreme trajanja probnog rada nije pokazao odgovarajuće radne i stručne sposobnosti.

2. Zaposlenom će biti isplaćena sva primanja koja je ostvario do dana prestanka radnog odnosa, u skladu sa zakonom, ugovorom o radu i Pravilnikom o radu u roku od 30 dana od dana prestanka radnog odnosa.

**O B R A Z L O Ž E N J E**

Zaposleni \_\_\_\_\_\_\_\_\_\_\_\_\_\_\_\_\_ jmbg \_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_ zasnovao je radni odnos sa poslodavcem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_\_\_ ugovorom o radu broj \_\_\_\_\_\_od \_\_\_\_.\_\_\_\_.20\_\_\_. godine radi obavljanja poslova \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv radnog mesta)* na neodređeno vreme.

Članom \_\_\_\_. tačka \_\_\_\_\_\_. Ugovora o radu predviđeno je da se zaposleni nalazi na probnom radu u trajanju do \_\_\_\_. \_\_\_\_\_.20\_\_\_\_\_. godine. Odlukom broj \_\_\_\_\_\_ od \_\_\_. \_\_\_\_.20\_\_\_\_. godine formirana je komisija za praćenje probnog rada zaposlenog u vremenu određenom za njegovo trajanje. Komisija je u skladu sa navedenom odlukom sastavila mišljenje o radnom angažovanju i stručnoj osposobljenosti zaposlenog za vreme trajanja probnog rada i dala ocenu o istom.

Za vreme trajanja probnog rada komisija je stekla utisak da zaposleni svojim angažovanjem i opštim odnosom prema poslu, pretpostavljenima i kolektivu nije zadovoljio očekivanja poslodavca usled čega su se stekli uslovi za otkaz ugovora o radu. Analizom rezultata rada zaposlenog \_\_\_\_\_\_\_\_\_\_\_\_\_\_\_\_\_\_\_\_ , kao i sveobuhvatnom procenom njegovog radnog učinka uključujući i povratne informacije od strane saradnika, odnosa prema radu, kao i preispitivanjem iskazanog stepena osposobljenosti za obavljanje poslova koje je imenovani obavljao, komisija za praćenje probnog rada je stekla uverenje da zaposleni nije pokazao odgovarajuće radne i stručne sposobnosti potrebne da bi nastavio sa daljim radom kod poslodavca, odnosno da nije zadovoljio očekivanja poslodavca na probnom radu, usled čega su se stekli uslovi za otkaz ugovora o radu.

Na osnovu prethodno navedenog poslodovac smatra da zaposleni nije zadovoljio na probnom radu te mu zbog toga raskida radni odnos.

Članom 36. stav 4. Zakona predviđeno je da zaposlenom koji za vreme probnog rada nije pokazao odgovarajuće radne i stručne sposobnosti prestaje radni odnos danom isteka roka određenog ugovorom o radu.

S obzirom na navedeno zaposlenom se otkazuje ugovor o radu broj \_\_\_\_\_\_\_ od \_\_\_\_. \_\_\_\_.20\_\_\_\_\_. godine tako da mu radni odnos prestaje zaključno sa \_\_\_\_.\_\_\_\_.20\_\_\_\_. godine.

**POUKA O PRAVNOM LEKU:**

Protiv ovog rešenja zaposleni može da pokrene radni spor pred nadležnim sudom u roku od 60 dana od dana njegovog dostavljanja.

 U \_\_\_\_\_\_\_\_\_\_\_\_\_\_\_\_\_\_\_\_,

 Dana \_\_\_.\_\_\_\_.20\_\_\_\_. godine

Prilog : Mišljenje komisije za praćenje probnog rada

Dostaviti :

* Zaposlenom uz potpis : \_\_\_\_\_\_\_\_\_\_\_\_\_\_\_\_\_\_

 Za Poslodavca

 s.r.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 odgovorno lice poslodavca